Belintaş

Belintaş (Belantaş) — Bolqarıstanın Rodop dağları ərazisində olan qayalı yayla. Yayla daha çox qədim insan yaşayış məskəni kimi məşhurdur. Ehtimal olunur ki, ərazi qədim bess tayfalarının yaşayış məskəni olub. 1225 metr yükəsklikdə yerləşmiş ərazinin uzunluğu 300 metrə bərabərdir. 2006-cı ildə qaya üzərində qədim yazılar aşkar edilmiş və yazı frakiya mənşəli hesab edilir. Ancaq yazıların orijinallığı arxeoloqlar tərəfindən tam təsdiqini tapmayıb.

Adın mənası
Belintaş  sözünün ilk hissəsi "ağ" mənasını verir və bolqar "бял" (ağ) sözündən meydana gəlib. Yerli əhalinin dilində bəzən bu söz "belian" və ya "belan" kimi işlədilir. Sözün digər hissəsi isə türk mənşəli olub "taş" (daş, qaya) mənasını verir.Костадинов (Чешмеджиев), Костадин Ж. Местните имена в Асеновградско. изд. Еко Белан, 1997 г. стр. 158..

 Məskunlaşma tarixi 
Alimlər Belintaşda ilk insan məskunlaşmasını e.ə. V əsrə aid edirlər. Borislavov Borislav ehtimal edir ki, Belintaş Rodop ərazisində olan ən qədim frakiya məskunlaşma ərazisi olan Perperikondan daha qədimdir..

 Arxeoloji tədqiqatlar 
Belintaşda ilk arxeoloji işlər 1975-ci ildə bolqar arxeoloqları tərəfindən aparılıb..
Tədqiqatlar 1980-cı ilə qədər davam etmiş və sonda belə bir ehtimal irəli sürlüdü: ərazi qədim günəş rəsədxanasıdır.
Стоев и кол. 1990 : А. Стоев, П. Мъглова, В. Гинева, Ц. Радославова. Тракийското скално светилище Белинташ край с. Мостово, Пловдивска област — модел на древна слънчева обсерватория. — Интердисциплинарни Изследвания, XVII, 1990, 156—167 стр..

İvan Xristovun 2003-cü ildə apardığı araşdırmalar nəticəsində məlum olmuşdur ki, ərazidə daş-mis, bürünc və erkən dəmir dövründən yaşayış olmuşdur. Ərazidən tapılan ellin və roma artefaktları onu göstərir ki, Belintaş minilliklərlə yaşayış ərazisi olmuşdur.Агенция «Фокус» интервю с археолога Борислав Бориславов от 20 Юни 2010  (интервью с археологом Бориславовым).

2011-ci ildə yaylada qədim divar qalıqları aşkar edilmiş və ehtimal ki, bu divarlar əsas ərazini qoruyan divarlar olmuşdur. Divarlarla yanaşı, böyük giriş qapı yerləri də müəyyən edilmişdir.

 Şəkillər 

 Belintaş müasir mətbuatda 
Belintaş Boqarıstan mətbuatının sevimli mövzularından biridir. Ərazi ilə bağlı onlarca əfsanə yayılıb və bunlar jurnalistlər tərəfindən zaman-zaman təkrarlanır. Göstərilir ki, ərazidə Makedoniyalı İsgəndərin iranlılarla döyüşdə həlak olan dayısının qəbri mövcuddur. Guya Belintaş yadplanetlilərin kosmodromudur və yayla üzərindəki ulduz bəşəriyyəti 2012-ci il fəlakətindən xilas edibmiş.. Belintaşı Nuhun gəmisinin ilk dayandığı ərazi hesab edirlər və s.

İstinadlar

 Xarici keçidlər 

 Belintaş
 Белинташ — 360° Панорами 

Kateqoriya:Bolqarıstan coğrafiyası
Kateqoriya:Rodop dağları